AlexejDobrolubov/national_council_slovak_2010 huggingface dataset:
4. schôdza NR SR - 3.deň - B. popoludní
Dátum: 2023-11-28
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

16. Ďakujem pekne za slovo, pán predsedajúci. Kolega Ondro Dostál, ďakujem za tvoje podrobné odborné vystúpenie, rozobral si a podrobne si odôvodnil pochybenia ministra vnútra. Chcem však upozorniť na iný fakt, že čo vlastne koalícia považuje za dôležité pri rokovaní o programovom vyhlásení, kompletne celá vláda necítila žiadnu potrebu zapájať sa do rozpravy. A to je programové vyhlásenie najzásadnejší dokument, ukazujúci, kam bude Slovensko v tomto volebnom období smerovať, avšak ani ministri, ani poslanci nemali čas ani chuť diskutovať, no veď im asi vlastne na Slovensku nezáleží. A na čom koalícii skutočne záleží, je vidieť práve teraz pri odvolávaní ministra vnútra. Zrazu dokázila... dokázala koalícia diskutovať celé dva dni v kuse, čas a chuť diskutovať ukázali ministri aj poslanci. No koalícii záleží len na sebe. Eminentne im záleží na tom, aby vyšetrovania korupčných prípadov ich a ich nominantov boli zastavené, aby postupne išli do stratena, a týmto, a to je možno rovnako dôležité, dávajú aj signál do budúcna, že korupcia bude opäť tolerovaná a nebude sa vyšetrovať. Vo voľbe medzi občanmi a sebou si koalícia vybrala seba. Ďakujem.
3. schôdza NR SR - 5.deň - B. popoludní
Dátum: 2023-11-22
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

70. Pán predsedajúci, ďakujem pekne za slovo. Ja len trošku vysvetlím, prečo pán poslanec Hajko prečítal vlastne ten istý pozmeňujúci návrh ešte raz, aby to bolo úplne jasné a zreteľné. Sú pravidlá v rokovacom poriadku, že pozmeňujúci návrh musí byť najprv zverejnený na webe Národnej rady a až následne môže byť v pléne prečítaný, čo nebolo splnené pri jeho vystúpení v písomnej rozprave, preto sa, samozrejme, pozmeňujúci návrh zverejnil a následne sa pán Hajko prihlásil ešte raz a prečítal ho v ústnej rozprave, takže bolo splnené všetko, aby sa mohlo o predloženom pozmeňujúcom návrhu následne hlasovať. Ďakujem pekne.
3. schôdza NR SR - 5.deň - B. popoludní
Dátum: 2023-11-22
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

58. Ďakujem pekne za slovo, pán predsedajúci. No tak opakovane sa tu rozpráva o tom, že v rozpočte je 1 100 mil. voľných a že ich je vlastne stačí len rozdeliť, no tak opakovane treba rozprávať, že to nie sú peniaze, ktoré máme, to sú stále peniaze od 7,2 mld. deficitu po 8,3 mld. deficitu, ktorý bol rozpočtovaný. Stále sú to peniaze, ktoré si musíme požičať, za ktoré musíme zaplatiť úrok, ktorý už teraz vôbec nie je bezvýznamný, a jedného dňa ich bude treba zaplatiť, proste zaplatiť aj istinu. Toto by bolo dobré rozprávať, nezavádzať a to tak hovorím ako koalícii, aj ako opozícii, ako pánovi Jakabovi. A no asi stačí, ďakujem.
3. schôdza NR SR - 5.deň - B. popoludní
Dátum: 2023-11-22
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

10. Ďakujem pekne za slovo, pán predsedajúci. Pán Matovič, ja sa odpichnem od jednej jedinej vety: Tie prachy v rozpočte sú. A potom teda spresnenie, že tvrdíte, že teda 1 100 mil., teda 1,1 mld. je v rozpočte voľných. Ja si myslím, že nielen dôchodcovia, ale všetci, možno aj kolegovia tu a všetci občania si zaslúžia, aby to tu zaznelo, ako to reálne je. Tých 110 miliónov, ako sa odvolávate na Radu pre rozpočtovú zodpovednosť, je to, čo je do plánovaného deficitu, čo ešte nie je akoby minuté, ale tá realita je, že tie peniaze nemáme, všetko je to deficit. Príjmy tohtoročného rozpočtu sú, alebo mali by byť cca 26,7 mld., rozpočtované výdavky 35 mld., to znamená 8,3 mld. deficitu nemáme, chýba nám. A či koalícia, či vy, pán Matovič, rozdeľujete a rozprávate ľuďom ako keby sme rozdávali niečo, čo na tej špajzy máme. Nemáme. To sú len do rozpočtovaného deficitu. Jednoducho to sú peniaze, ktoré sa musia požičať, a je veľmi nezodpovedné proste rozdávať niečo, čo nemáme, je to prejedanie budúcnosti. Je to proste, takto by to byť nemalo. Ale aspoň toľko, však je rozhodnutie vlády, čo s nimi spraví, ale aspoň toľko, že aby ľudia vedeli, že všetci tu rozdeľujú niečo, čo si musíme požičať a aj s úrokmi jedného dňa zaplatiť a budú to platiť naše deti a naši vnukovia a prejedáme im tu dnes budúcnosť.
3. schôdza NR SR - 4.deň - B. popoludní
Dátum: 2023-11-21
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Viem, že sme v rozprave o skrátenom legislatívnom konaní, pán Matovič sa samotnému SLK-čku nevenoval, tak ja môžem reagovať len na jeho slová. No viete, čo je ľahšie od toho, keď sa vlád... keď sa, keď vládne populistická vláda? No keď sa v populizme predbieha s rovnako populistickou opozičnou stranou. Každopádne je jasné, že špeciálne starodôchodcovia sú radi za každé euro, súhlasím, ale tieto preteky sú zasa na úkor niekoho. Tieto peniaze totižto Slovensko nemá. Dnes sme v deficite ku dnešku vyše šesť miliárd eur, do konca roka to bude okolo osem miliárd eur. No a ani pán minister, ani pán Matovič sa neunúvali povedať, že rozdávajú to, čo Slovensko nevyrobilo, ale to, čo sme si museli požičať no a dnes teda ideme prejedať budúcnosť, zaplatia to naše deti, naši vnukovia. Len pre zaujímavosť, ku dnešku máme asi 70 miliárd štátneho dlhu a asi 1,3 miliardy musíme zaplatiť za úrokové náklady za splátky úrokov. To sú len tak medzi rečou dva dôchodky, plné trináste, hej? Ak by Slovensko nebolo zadlžené, mali by sme takéto peniaze. Toto si uvedomujme a dnes nerobíme nič iné, než sa viac a viac zadlžujeme. No a na záver jedna otázka, Igor, ideš kandidovať za prezidenta? (Smiech v sále.)
3. schôdza NR SR - 2.deň - B. popoludní
Dátum: 2023-11-15
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

48. Ďakujem pekne. Richard, ďakujem pekne za faktickú poznámku, za pripomenutie skutočne toho, v čom sa fakt pán Kažimír vyžíval, a vyzerá to, že rovnako sa v zvyšovaní daní bude vyžívať aj aktuálna vláda, aktuálny minister Kamenický. No, o to viac ma mrzí, že teda aj tú chvíľku, nejakú časť vystúpenia bol, ale namiesto toho, aby vystúpil ako minister, veď môže, má neobmedzený čas, mohol povedať, že to tak nie je, že vlastne oni budú šetriť a nie zvyšovať dane, no namiesto sa zobral a odišiel. A ja neviem, asi to je najlepšie priznanie toho, čo nás, bohužiaľ, ako občanov Slovenska čaká. Ja len zopakujem, strana SaS sme vždy boli a budeme proti zvyšovaniu daní a vždy budeme robiť všetko pre to, aby dane boli nižšie a aby sme podporovali rast a ekonomický rozvoj Slovenska. Ďakujem.
Ustanovujúca schôdza 1.deň - B. popoludní.
Dátum: 2023-10-25
Poslanec: Viskupič, Marián (SaS)
Druh vystúpenia: Vystúpenie v rozprave

14. No, takto. Zvládneme to. Jediný problém je ten, že tie lístky sú farebne označené v jednej várke aj v druhej. To znamená, že sa s veľkou pravdepodobnosťou stane, že z prvej a druhej várky bude rovnaká farba, čiže my budeme mať o problém viac to rozdeľovať. Ale ony sú v jednej obálke, v druhej obálke. Ak by som poprosil každého pána poslanca, aby keď bude hlasovať, tú jednu várku nechal v tej jednej obálke a druhú v druhej, bude sa nám to ďaleko ľahšie triediť. Ako neviem, či to zrýchlime, ale teda zvládnuť to zvládneme, hej.
Ustanovujúca schôdza 1.deň - B. popoludní.
Dátum: 2023-10-25
Poslanec: Viskupič, Marián (SaS)
Druh vystúpenia: Vystúpenie v rozprave

10. Pán predseda, ďakujem pekne za slovo. Vážení, kolegyne, kolegovia, zápisnica o výsledku tajného hlasovania o návrhu na voľbu podpredsedov Národnej rady Slovenskej republiky, ktoré sa konalo 25. októbra 2023. Na tajné hlasovanie o návrhu na voľbu podpredsedov Národnej rady bolo vydaných a poslanci si osobne prevzali 145 hlasovacích lístkov, teda na voľbe bolo prítomných 145 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky všetci poslanci odovzdali hlasovacie lístky. Zo 145 odovzdaných hlasovacích lístkov boli tri neplatné. Zo 142 platných hlasovacích lístkov overovatelia zistili, že – za Ľuboša Blahu hlasovalo za 82 poslancov, proti 28, zdržalo sa 32 poslancov, – za Andreja Danka hlasovalo za 83, proti 11, zdržalo sa 48 poslancov, – za Michala Šimečku hlasovalo za 92, proti 29, zdržalo sa 21 poslancov, – za Petra Žigu hlasovalo za 88, proti 24, zdržalo sa 30 poslancov. Podľa čl. 90 ods. 1 Ústavy Slovenskej republiky a podľa § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení pán Ľuboš Blaha, pán Andrej Danko, pán Michal Šimečka a pán Peter Žiga. Overovatelia ma zároveň poverili oznámiť výsledkom, výsledok hlasovania v Národnej rade. Ďakujem pekne, pán predseda, skončil som. Gratulujem všetkým zvoleným pánom podpredsedom. (Potlesk.)
Ustanovujúca schôdza 1.deň - A. dopoludnia
Dátum: 2023-10-25
Poslanec: Viskupič, Marián (SaS)
Druh vystúpenia: Vystúpenie v rozprave

44. Pán predseda, ďakujem pekne za slovo. Zápisnica o výsledku tajného hlasovania o návrhu na voľbu predsedu Národnej rady Slovenskej republiky, ktoré sa konalo 25. októbra 2023. Na tajné hlasovanie o návrhu na voľbu predsedu Národnej rady Slovenskej republiky bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Národnej rady Slovenskej republiky všetci poslanci odovzdali hlasovacie lístky. Zo 148 odovzdaných hlasovacích lístkov boli dva neplatné. Zo 146 platných hlasovacích lístkov overovatelia zistili, že o návrhu na voľbu Petra Pellegriniho za predsedu Národnej rady Slovenskej republiky hlasovalo za 131 poslancov, pro... (dlhotrvajúci potlesk), proti 11 poslancov, zdržali sa 4 páni poslanci. Podľa čl. 89 ods. 1 Ústavy Slovenskej republiky a § 14 ods. 1 zákona Národnej rady Slovenskej republiky č. 350/1996 Z. z. o rokovacom poriadku predsedu Národnej rady Slovenskej republiky... pardon, na zvolenie predsedu Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní bol za predsedu Národnej rady Slovenskej republiky zvolený pán Peter Pellegrini. Overovatelia ma zároveň poverili, aby som oznámil výsledok hlasovania Národnej rade Slovenskej republiky. Pán predseda, gratulujem. Ďakujem, skončil som. (Potlesk.)
Ustanovujúca schôdza 1.deň - A. dopoludnia
Dátum: 2023-10-25
Poslanec: Viskupič, Marián (SaS)
Druh vystúpenia: Vystúpenie v rozprave

14. Pardon, musíme sa naučiť všetci. Teda zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo dňa 25. októbra 2023. Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu výboru pre nezlučiteľnosť funkcií všetci poslanci odovzdali hlasovacie lístky. Zo 148 odovzdaných hlasovacích lístkov boli 2 neplatné. Zo 146 platných hlasovacích lístkov overovatelia zistili, že o návrhu na voľbu Veroniky Remišovej za predsedníčku Výboru Národnej rady Slovenskej republiky pre nezlučiteľnosť funkcií hlasovalo za 83 poslancov, proti 48 poslancov, zdržalo sa 15 poslancov. Podľa § 15 zákona NR SR č. 350/1996 Z. z. o rokovacom poriadku NR SR v znení neskorších predpisov na zvolenie predsedu výboru je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky pre nezlučiteľnosť funkcií zvolená Veronika Remišová. Overovatelia ma zároveň poverili oznámiť výsledok hlasovania Národnej rade. (Potlesk.)
Ustanovujúca schôdza 1.deň - A. dopoludnia
Dátum: 2023-10-25
Poslanec: Viskupič, Marián (SaS)
Druh vystúpenia: Vystúpenie v rozprave

12. Ďakujem pekne za slovo, pán predseda. Zápisnica o výsledku tajného hlasovania o návrhu na voľbu predsedu mandátového a imunitného výboru Národnej rady Slovenskej republiky, ktoré sa konalo 25. októbra 2023. Na tajné hlasovanie o návrhu na voľbu predsedu Mandátového a imunitného výboru Národnej rady Slovenskej republiky bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Mandátového a imunitného výboru NR SR všetci poslanci odovzdali hlasovacie lístky. Zo 148 odovzdaných hlasovacích lístkov boli 2 neplatné. Zo 146 platných hlasovacích lístkov overovatelia zistili, že o návrhu na voľbu Mariána Saloňa za predsedu mandátového a imunitného výboru hlasovalo za 143 poslancov, proti 2, zdržal sa 1 poslanec. Podľa § 15 zákona NR SR č. 350/1996 Z. z. o rokovacom poriadku NR SR v znení neskorších predpisov na zvolenie predsedu výboru Národnej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Mandátového a imunitného výboru Národnej rady Slovenskej republiky zvolený Marián Saloň. Overovatelia ma zároveň poverili... (potlesk) oznámiť výsledok hlasovania Národnej rade Slovenskej republiky. Pán predseda, ďakujem pekne, skončil som.
52. schôdza NR SR - 11.deň - B. popoludní
Dátum: 2026-06-10
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Ďakujem veľmi pekne, pán predsedajúci. Lebo ty si sa opýtal. Veľmi pekne, pán predsedajúci. Lojzo, ty si sa opýtal, že kde sú tie peniaze všetky? No, ja ti viem povedať, že určite nie sú v cestách, nie sú v nemocniciach, nie sú v školách, ani v sociálnych službách, ale určite všetci dobre už vieme, že kde sa stratili, a to v tých fafokanoch, v tých cestách, ktoré vedú k tým súkromným haciendám. Na Francúzskej riviére sú, tam sú slovenské peniaze, v Chorvátsku vo vilách sú slovenské peniaze, v luxusných tryskáčoch, vo vládnej letke, v luxusných limuzínach. Tam sú všetky naše peniaze. A môžem pokračovať. Na letkách, na kukurici, luxusný taliansky nábytok. Kolegovia z koalície, choďte sa pozrieť, čo vám minister nakupuje do kukurice. Na toto máme peniaze? A ľuďom tu hovoríme, že na iné nie je? Hovoríme rodičom zdravotne znevýhodnených detí, že nemáme peniaze na to, aby sme sa o nich slušne postarali? Že ľudia dnes prichádzajú o opatrovateľské príspevky? Na to nemáme. Ale na takéto slejady a podobné veci, na to tu máme? Tam sú naše peniaze. Dobre sa vás ten Lojzo opýta. A 15 rokov tu sedíte, kolegovia. Pohovore.
52. schôdza NR SR - 6.deň - B. popoludní
Dátum: 2026-06-02
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Pán predsedajúci. V jednom s vami súhlasím, pán poslanec, že áno, treba opakovať, koho si pán minister vybral na preventívnu akciu, ktorou momentálne obieha Slovensko a musím povedať, že v mnohých prípadoch to vyzerá ako nejaká predvolebná akcia pána ministra, pretože sa tam chodí fotiť a podobne, ale áno. Vy ste hovorili, že, že ako teda označil pán Fico speváka Randyho, ale treba povedať, že pán Fico sa aj on povedal, že vlastne on nemá nič spoločné s touto akciou a zodpovednosť za ňu a za ten výber nesie pán minister. A pán minister, akože dva dni sa tu už o tom rozprávame a, že ja by som chcela počuť, že či ste si nevedeli naozaj nájsť niekoho, kto nemá za sebou tieto veci, kto nespieva proste o alkohole na týchto akciách. A pozrite sa napríklad včera, akú pozvánku tento spevák na tie vaše preventívne akcie nahral. Či toto je podľa vás v poriadku? Či by sa to vám páčilo, keby vaše deti sú takto pozývané na preventívnu. Podľa mňa je to normálne, že výsmech. A dva dni vás tu vyzývame, aby ste k tomu niečo povedali. Už nehovoriac o tom, že ani len ste nezverejnili tú zmluvu, koľko mu za to platíte. Nie vy, koľko mu platia občania tejto republiky. Pán minister, bola by som rada, keby odložíte ten telefón a aspoň zareagujete, no ale asi nie. Z radu, čo pán poslanec Pročko?
52. schôdza NR SR - 5.deň - A. dopoludnia
Dátum: 2026-06-01
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Pamätáte si takéto heslo? HLAS-u vo voľbách, silný štát pomôže ľuďom. No ako? Tak, že im trojnásobne zvýši pokuty. Toto je ten silný štát, ktorý pomáha ľuďom na Slovensku v podaní sociálnej demokracie. A kto to sem prinesie? Minister vnútra, ktorý nerešpektuje rozhodnutia súdov. Jediný minister vnútra, ktorý čelí exekúcii. To je normálne absurdné. Naozaj, pán minister, už ste im zaplatili tým chuligánom tých 160 000, či čakáte, kedy vám to strhnú z účtu? A ešte toho celého obrázku. Pán minister, ktorý robí preventívnu akciu deťom, na ktorej vystupuje spevák, ktorého premiér tejto krajiny označil za drogového dílera. Spevák, ktorý na preventívnej akcii pre deti spieva o alkohole. Toto ste vy, pán minister. Naozaj jedna obrovská hanba.
52. schôdza NR SR - 2.deň - A. dopoludnia
Dátum: 2026-05-27
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Musím povedať, že ja normálne, že druhý deň sme tu a som už znechutená, lebo proste je takmer pomaly pred obedom a my sme v podstate dneska akože nič neurobili, riešime tu, či budú poslanci a prezident sobášiť ľudí akože na Slovensku. Fakt ako neuveriteľné, lebo nič iné nikoho netrápi. A ešte tu máme druhý návrh, ktorému naozaj je potrebné sa venovať. Ale ešte, chcela som povedať, že som sa nechcela prihlásiť, lebo nechcem ani predĺžiť túto rozpravu, ale ako pani Kramplová teda vyhlásila, že tam matrika nesie zodpovednosť a taká... No ja poznám konkrétne taký príklad, musím povedať, kedy vlastne z matriky dali povolenie na sobáš, pretože pri tom, keď sa pýtali snúbencov, či sú slobodní, tak akože aj on, aj on povedal, že áno, slobodný. No a si predstavte, keď ich išiel sobášiť, keďže to bol skúsený sobášiaci, tak sa ich nejak začal vypytovať. Nejaké veci si ešte overoval, prebral, zobral si ten list, začal si to overovať. A som, prosím vás pekne, zistila, že ten pán, on je slobodný v jeho ponímaní, ale on je rozvedený slobodný. A toto zabudol zmeniť a chýbal mu vlastne rozvodový papier, on bol niekde v zahraničí sobášený a vlastne potom ten sobáš odmietol, ale bola to hrozná situácia, lebo to bolo fakt, že tesne pred sobášom. On to odmietol potom zosobážiť, ale bolo to len to, že on bol skúsený a proste si ich zavolal a si to s nimi prešiel. No tak som rozmýšľala, no, že či tak prezident alebo teda tuná páni politici, ako sa budú, budú si to preverovať a tak, či sú na to natoľko zdatní. Takže chcem povedať, že áno, že správne, Zuzka, si to povedala, že pani Kramplová sa naozaj mýli v tomto. Pán poslanec Szabó, nech sa páči. Vďaka za slovo. Ono to vlastne celé dáva zmysel.
52. schôdza NR SR - 2.deň - A. dopoludnia
Dátum: 2026-05-27
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Poslanec. Najmä za to, že ste vrátili diskusiu k tomuto návrhu a odklonili sme sa od tých sobášov, ktoré naozaj nikomu súčasnú situáciu na Slovensku nezlepšia. A presne s vami súhlasím. Vy ste to veľmi dobre zarámcovali, že tu sa otvára širšia diskusia, širšia otázka takého toho systémového nastavenia sociálnej politiky štátu vo vzťahu k rodinám s deťmi a toto vlastne aj akoby ja vyčítam tomu návrhu, že síce áno, je to dobré, že chceme niečo zvyšovať, ale treba asi podľa mňa sa na to pozrieť v širšom kontexte. A tiež si dovolím upozorniť, veď mali sme aj napríklad pripomienku, Univerzita Pavla Jozefa Šafárika, Právnická fakulta, dávala k tomuto, že v prípade, ak je povinný rodič naozaj vzhľadom na svoje majetkové pomery a vzhľadom na schopnosti nie je schopný plniť vyživovaciu povinnosť ani v rozsahu minimálneho výživného, máme za to, že nie je dôvodné ho zaťažovať touto povinnosťou, ktorá navyše, v prípade, ak naozaj nie je v jeho schopnostiach túto povinnosť plniť, môže viesť následne k začatiu trestného konania. Dokonca Právnická fakulta hovorí, že samotný inštitút minimálneho výživného môže byť z pohľadu modernej právnej úpravy prekonaný. No, tak ja si myslím, že by sme mali počúvať odborníkov a mali by sme takéto veci riešiť naozaj systémovo a nie len takýmto návrhom, ktorý podľa mňa je, poviem to, že pekný, ľúbivý, veď akože každý by sme chceli, aby naozaj tá suma bola vyššia, lebo je nízka, veď o tom nikto nepochybuje, ale proste ja to nepokladám úplne za systémové a dobre nastavené riešenie, ktoré by malo byť podľa mňa komplexné, že nemali by sme robiť takéto čiastočné, čiastočné veci.
49. schôdza NR SR - 15.deň - B. popoludní
Dátum: 2026-05-06
Poslanec: Bajo Holečková, Martina 
Druh vystúpenia: Vystúpenie

Pán predsedajúci. Predkladáme spolu s pánom poslancom Mariánom Viskupičom návrh zákona, ktorým sa mení a dopĺňa zákon č. 448 z roku 2008 o sociálnych službách a zákon č. 455 z roku 91 o živnostenskom podnikaní. Cieľom predkladaného návrhu je doplniť odbornú profesiu logopéd medzi odborných zamestnancov v zariadeniach sociálnych služieb, najmä v zariadeniach poskytujúcich odkázanostné sociálne služby a sociálnu rehabilitáciu. Viac poviem v rozprave, do ktorej sa hlásim ako prvá. Ďakujem veľmi pekne. Ďakujem, pani poslankyňa. Rovnako dávam slovo spravodajcovi.
49. schôdza NR SR - 15.deň - B. popoludní
Dátum: 2026-05-06
Poslanec: Bajo Holečková, Martina 
Druh vystúpenia: Vystúpenie s faktickou poznámkou

Presne tak, Zuzka, že vlastne aj, keď sme to tu prijímali, veď konekoncov my sme to z opozície podporili, pretože akože zámerom bolo, že to celý ten systém zjednoduší, sprehľadní, že bude to proste fungovať super. Veď nám to funguje, myslím, že od septembra minulého roku. A dnes máme pomaly... No už máme máj, už vlastne, áno. A ukázalo sa, už v marci sme upozorňovali s radou opozície na to, že naozaj dochádza k buď nedodržiavaniu lehôt alebo teda v tom horšom prípade, pre mňa to sú tie horšie prípady, keď dochádza k tomu preposúdeniu na výrazne nižšie stupne odkázanosti, že to je nefunkčné, nefunguje to. No pre mňa sa minister zachoval veľmi alibisticky, hodil to na komisárku, ktorej povedal, že má urobiť nejaký sumár tých všetkých prípadov, ktoré sú známe, pretože dostávame ich my, vytiahli ich už médiá. A jednoducho mne chýba, poviem to, že tá rýchla reakcia z ministerstva, že naozaj už malo prísť k nejakej zmene. Tí, ktorí sú v teréne, ja už počúvam to, že proste vráťte to na posudzovanie na obce, na VÚC-ky, že tam to aspoň fungovalo, že toto proste je jedna katastrofa. Čiže mňa mrzí ten prístup ministra Erika Tomáša, že naozaj ho vnímam ako taký veľmi alibistický a že keď sa tu má pochváliť tým, že mu prešiel zákon ústavnou väčšinou, tak hneď si urobí tlačovku, ale proste v takejto dôležitej veci nevidím, že by aktívne konal. Hovorím, hodil to na komisárku a toto mi naozaj, naozaj... keďže sa do rozpravy nikto neprihlásil písomne, pýtam sa.
49. schôdza NR SR - 15.deň - B. popoludní
Dátum: 2026-05-06
Poslanec: Bajo Holečková, Martina 
Druh vystúpenia: Vystúpenie

Ďakujem veľmi pekne, pán predsedajúci. Predkladáme spolu s pánom poslancom Vyskupičom návrh zákona, ktorým sa mení zákon č. 447 z roku 2008 o peňažných príspevkoch na kompenzáciu ťažkého zdravotného postihnutia. Cieľom predloženého návrhu je, aby nárok na peňažný príspevok na osobnú asistenciu a peňažný príspevok na opatrovanie vznikol ku dňu začatia konania o integrovaný posudok. Viac poviem v rozprave, do ktorej sa hlásim ako prvá. Ďakujem. Ďakujem, pani poslankyňa. Dávam slovo spravodajcovi, ktorého určil navrhnutý gestor.